section_heading: Karijera
paragraph_text: Drogba je rođen u Abidjanu, u Obali Bjelokosti, a u dobi od 5 godina se preselio u Francusku. Nogometnu karijeru započeo je u Levalloisu, a prvi profesionalni ugovor potpisao je za Le Mans, koji je tada nastupao u Ligue 2. Nastupao je još za Guingamp i Marseille prije nego što je 2004. godine prešao u Chelsea. U Chelseaju postaje jedan od ključnih igrača, te je svojim dobrim igrama pridonio klubu pri osvajanju Premier lige 2005. i 2006., igranju u finalu Lige prvaka 2007./08. te osvajanju Lige prvaka 2011./12.